གཞོན་སྐྱེས་གླུ་མ་དབྱངས་ཕྱུག་མཚོ་མེ་ཏོག་ཆུན་པོའི་འགྲན་སྡུར་ཁྲོད་ཞུགས་ཚུན་ནས་ད་ལྟའི་བར་དུ་རྒྱལ་ཡོངས་ཀྱི་ལྟ་མཁན་མང་པོ་ཞིག་གིས་ཁོ་མོར་ཞུམ་པ་མེད་པའི་མཚོ་བོད་མཐོ་སྒང་གི་སྐལ་བཟང་མེ་ཏོག་ཅེས་འབོད་བཞིན་ཡོད།ཆེད་ལས་རང་བཞིན་གྱི་སྦྱོང་བརྡར་ཐོབ་མ་མྱོང་པའི་ཁོ་མོས་རང་གི་འབད་བརྩོན་དང་ནུས་རྩལ་ལ་བརྟེན་ནས་རྒྱལ་ཡོངས་ཀྱི་འགྲན་ཞུགས་པ་ལྔའི་གྲས་སུ་ཚུད་པ་རེད།དབྱངས་ཕྱུག་མཚོས་དང་ཐོག་གཉུག་མར་གནས་པའི་གླུ་བླངས་པ་དང་རིམ་གྱིས་དེང་རབས་ཀྱི་དར་ཁྱབ་ཆེ་བའི་གཞས་བཏང་པར་མ་ཟད།ད་དུང་གཞས་གཏང་ཞོར་དུ་ཞབས་བྲོ་ཡང་འཁྲབ་སྟོན་བྱས་པས་དཔྱད་འདེམ་པ་དང་ལྟད་མོ་བས་དབྱངས་ཕྱུག་མཚོ་ལ་འགྱུར་ལྡོག་བརྒྱ་འགྱུར་གྱི་འཁྲབ་སྟོན་པ་ཞེས་ཀྱང་འབོད་བཞིན་ཡོད།